CELEX: 32020D0789
Language: lt
Date: 1591660800000
Title: Tarybos sprendimas (ES) 2020/789 2020 m. birželio 9 d. dėl Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės galiojimo pratęsimo

17.6.2020   
               
               
                  LT
               
               
                  Europos Sąjungos oficialusis leidinys
               
               
                  L 193/3
               
            
         TARYBOS SPRENDIMAS (ES) 2020/789
         2020 m. birželio 9 d.
         dėl Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės galiojimo pratęsimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies antros pastraipos a punkto v papunkčiu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     Sprendimu 2002/648/EB (2) Taryba patvirtino Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės (3) sudarymą. Šis susitarimas pasirašytas Naujajame Delyje 2001 m. lapkričio 23 d. ir įsigaliojo 2002 m. spalio 14 d. Sprendimu 2009/501/EB (4) Taryba patvirtino Susitarimo, atnaujinančio Europos bendrijos ir Indijos Respublikos Vyriausybės susitarimą dėl mokslinio ir technologinio bendradarbiavimo (5), kuriuo buvo pratęstas ir šiek tiek pakeistas 2001 m. pasirašytas susitarimas, sudarymą. Jis buvo pasirašytas Naujajame Delyje 2007 m. lapkričio 30 d. ir įsigaliojo 2010 m. gegužės 17 d. Šis susitarimas kartu su 2001 m. pasirašytu susitarimu toliau vadinami Susitarimu;
                  
               
                     (2)
                  
                  
                     pagal Susitarimo 11 straipsnio b punktą Susitarimas sudarytas penkerių metų laikotarpiui ir bendru šalių susitarimu gali būti pratęstas po įvertinimo, atliekamo paskutiniais penkerių metų laikotarpio metais;
                  
               
                     (3)
                  
                  
                     Sprendimu (ES) 2015/1788 (6) Taryba patvirtino Susitarimo galiojimo pratęsimą papildomam penkerių metų laikotarpiui. Susitarimas baigia galioti 2020 m. gegužės 17 d.;
                  
               
                     (4)
                  
                  
                     iš Komisijos tarnybų atlikto vertinimo matyti, kad Susitarimas yra svarbus pagrindas, kuriuo sudaromos palankesnes sąlygos abipusės naudos atnešančiam Sąjungos ir Indijos bendradarbiavimui bendrose mokslo ir technologijų prioritetinėse srityse. Todėl Sąjunga yra suinteresuota pratęsti Susitarimo galiojimą papildomam penkerių metų laikotarpiui;
                  
               
                     (5)
                  
                  
                     abi šalys patvirtino savo ketinimą pratęsti Susitarimo galiojimą papildomam penkerių metų laikotarpiui, Susitarimo niekaip iš dalies nekeičiant;
                  
               
                     (6)
                  
                  
                     todėl Susitarimo galiojimo pratęsimas turėtų būti patvirtintas Sąjungos vardu,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Susitarimo galiojimo pratęsimas papildomam penkerių metų laikotarpiui.
         
         
            2 straipsnis
            Tarybos pirmininkas paskiria asmenį (-is), įgaliotą (-us) Sąjungos vardu pranešti Indijos Respublikos Vyriausybei, kad Sąjunga baigė Susitarimo galiojimo pratęsimui pagal Susitarimo 11 straipsnio a punktą būtinas vidaus procedūras.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 9 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2020 m. gegužės 13 d. priimtas susitarimas.
         
            (2)  2002 m. birželio 25 d. Tarybos sprendimas 2002/648/EB dėl Europos bendrijos ir Indijos Respublikos Vyriausybės Susitarimo dėl mokslinio ir technologinio bendradarbiavimo sudarymo (OL L 213, 2002 8 9, p. 29).
         
            (3)  OL L 213, 2002 8 9, p. 30.
         
            (4)  2009 m. sausio 19 d. Tarybos sprendimas 2009/501/EB dėl Susitarimo, atnaujinančio Europos bendrijos ir Indijos Respublikos Vyriausybės susitarimą dėl mokslinio ir technologinio bendradarbiavimo, sudarymo (OL L 171, 2009 7 1, p. 17).
         
            (5)  OL L 171, 2009 7 1, p. 19.
         
            (6)  2015 m. spalio 1 d. Tarybos sprendimas (ES) 2015/1788 dėl Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės atnaujinimo (OL L 260, 2015 10 7, p. 18).